Dis nie aangenaam om in die donker te wees, daaroor te dink, dit te bespreek of daaroor in ons lewens te skryf nie. Ons hou eerder van die lig in ons lewens. Lig is immers maklik, alles is sigbaar en dit laat mens goed voel. Kyk net hoe mense weer oplewe as die somer aankom en die lang, donker nagte vir vroeë sonsopkomste en laat sonsondergange plek maak.
Om verdruk te word, is een van die slegste dinge wat &apos;n mens kan oorkom. Die lewe word vir jou ongemaklik en benoud. Dit voel nader hand of daar vir jou geen ruimte oorbly nie. Jy kan jou nie draai nie of jy loop jouself in nog &apos;n pynigende ondervinding vas.